|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA, UPRAVE I DIGITALNE TRANSFORMACIJE** |
|  |

KLASA: 119-03/24-03/15

URBROJ: 514-08-03-01-02/04-24-01

Zagreb, 15. listopada 2024.

Na temelju članka 160. Zakona o državnim službenicima (Narodne novine, broj 155/23, 85/24) i članka 2. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17 i 89/19), Ministarstvo pravosuđa, uprave i digitalne transformacije raspisuje

**JAVNI NATJEČAJ**

za prijam u državnu službu na neodređeno vrijeme

**UPRAVA ZA ORGANIZACIJU PRAVOSUĐA**

**SEKTOR OSIGURANJA PRAVOSUDNIH TIJELA**

**SLUŽBA PRAVOSUDNE POLICIJE**

**PODRUČNI ODJEL PRAVOSUDNE POLICIJE ZAGREB**

**Pododsjek osiguranja Grad Zagreb I**

- pravosudni policajac osiguranja pravosudnih tijela - III. vrste u svojstvu vježbenika – 4 izvršitelja/ice

**Pododsjek osiguranja Grad Zagreb II**

- pravosudni policajac osiguranja pravosudnih tijela - III. vrste u svojstvu vježbenika – 8 izvršitelja/ica

**Pododsjek osiguranja Grad Zagreb III**

**-** pravosudni policajac osiguranja pravosudnih tijela - III. vrste u svojstvu vježbenika **–**3 izvršitelja/ice

**Pododsjek osiguranja Grad Zagreb IV**

- pravosudni policajac osiguranja pravosudnih tijela - III. vrste u svojstvu vježbenika **–**2 izvršitelja/ice

**Pododsjek osiguranja Varaždin**

**-** pravosudni policajac osiguranja pravosudnih tijela - III. vrste u svojstvu vježbenika **–**3 izvršitelja/ice

**Pododsjek osiguranja Karlovac**

- pravosudni policajac osiguranja pravosudnih tijela - III. vrste u svojstvu vježbenika – 2 izvršitelja/ice

**PODRUČNI ODJEL PRAVOSUDNE POLICIJE SPLIT**

**Pododsjek osiguranja Split**

**-** pravosudni policajac osiguranja pravosudnih tijela - III. vrste u svojstvu vježbenika – 10 izvršitelja/ica

**Pododsjek osiguranja Zadar**

**-** pravosudni policajac osiguranja pravosudnih tijela - III. vrste u svojstvu vježbenika – 1 izvršitelj/ica

**Pododsjek osiguranja Šibenik**

**-** pravosudni policajac osiguranja pravosudnih tijela - III. vrste u svojstvu vježbenika – 4 izvršitelja/ice

**PODRUČNI ODJEL PRAVOSUDNE POLICIJE RIJEKA**

**Pododsjek osiguranja Rijeka**

**-** pravosudni policajac osiguranja pravosudnih tijela - III. vrste u svojstvu vježbenika – 3 izvršitelja/ice

**Pododsjek osiguranja Pula**

**-** pravosudni policajac osiguranja pravosudnih tijela - III. vrste u svojstvu vježbenika –2 izvršitelja/ice

**PODRUČNI ODJEL PRAVOSUDNE POLICIJE OSIJEK**

**Pododsjek osiguranja Osijek**

**-** pravosudni policajac osiguranja pravosudnih tijela - III. vrste u svojstvu vježbenika **–**1 izvršitelj/ica

**Pododsjek osiguranja Bjelovar**

**-** pravosudni policajac osiguranja pravosudnih tijela - III. vrste u svojstvu vježbenika – 2 izvršitelja/ice

**Pododsjek osiguranja Koprivnica**

**-** pravosudni policajac osiguranja pravosudnih tijela - III. vrste u svojstvu vježbenika – 2 izvršitelja/ice

**Pododsjek osiguranja Vukovar**

**-** pravosudni policajac osiguranja pravosudnih tijela - III. vrste u svojstvu vježbenika - 1 izvršitelj/ica

Stručni uvjeti:

– završena srednja stručna sprema (razina 4.2 ili 4.1 HKO-a)

– najviše 35 godina života,

– posebna zdravstvena sposobnost

Osim navedenih stručnih uvjeta, kandidati moraju ispunjavati i opće uvjete za prijam u državnu službu propisane odredbom članka 52. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 54. Zakona o državnim službenicima.

Na natječaj se mogu prijaviti osobe oba spola.

U skladu s člankom 115. stavkom 2. Zakonom o sudovima („Narodne novine“ broj 28/13, 33/15, 82/15, 67/18, 21/22 i 36/24) osoba koja se prima u službu za službenika pravosudne policije prima se u svojstvu vježbenika, neovisno o prije ostvarenom radnom stažu.

Probni rad (vježbenički staž) traje 12 mjeseci. Za vrijeme vježbeničkog staža službenik pravosudne policije mora završiti osposobljavanje i položiti ispit za zvanje te položiti državni ispit. Službeniku pravosudne policije koji ne završi program osposobljavanja, ne položi ispit za zvanje i/ili državni ispit prestaje državna služba istekom posljednjeg dana roka za polaganje ispita.

U skladu s člankom 115. stavkom 10. Zakona o sudovima službenici pravosudne policije koji obavljaju poslove osiguranja sudova podliježu temeljnoj sigurnosnoj provjeri.

Sukladno Pravilniku o mjerilima, postupku utvrđivanja te o izboru članova i načinu rada Povjerenstva za utvrđivanje posebne zdravstvene sposobnosti službenika pravosudne policije („Narodne novine“ broj 121/22) u postupku se utvrđuje tjelesna (motorička) spremnost kandidata za obavljanje poslova osiguranja pravosudnih tijela koju obavlja službenik ustrojstvene jedinice nadležne za osiguranje pravosudnih tijela koji je kineziolog, u skladu s člankom 4. stavkom 1. navedenog Pravilnika. Kandidat koji ne zadovolji propisane kriterije na svim testovima ili ne pristupi provjeri i svoj izostanak ne opravda u roku od tri dana, ne može sudjelovati u daljnjem postupku i više se ne smatra kandidatom.

Posebna zdravstvena sposobnost kandidata/kinje utvrđuje se obavljanjem zdravstvenog pregleda na trošak Ministarstva pravosuđa, uprave i digitalne transformacije.

Završeno srednjoškolsko obrazovanje (razina 4.2 ili 4.1 HKO-a) podrazumijeva završenu gimnaziju, strukovnu školu ili umjetničku školu od najmanje tri godine, prema propisima o srednjoškolskom obrazovanju.

U prijavi na javni natječaj potrebno je navesti: osobne podatke podnositelja/ice prijave (osobno ime, adresa stanovanja, broj telefona, odnosno mobitela, po mogućnosti e-mail adresa) te naziv unutarnje ustrojstvene jedinice (područnog odjela i pododsjeka).

Prijavu je potrebno vlastoručno potpisati.

Ako se kandidat/kinja javi na više radnih mjesta, potrebno je dostaviti jednu prijavu u kojoj se moraju navesti nazivi pododsjeka za koja se kandidat/kinja prijavljuje te se uz takvu prijavu dostavlja samo jedan komplet tražene dokumentacije.

Kandidati/kinje mogu koristiti obrazac za prijavu koji se nalazi na web stranici Ministarstva pravosuđa, uprave i digitalne transformacije uz objavljeni tekst javnog natječaja.

Uz prijavu kandidati su dužni priložiti:

1. životopis,
2. dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),
3. preslika svjedodžbe o stečenoj srednjoj stručnoj spremi,
4. elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje koji mora sadržavati podatke o: poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi i trajanju staža osiguranja.

Isprave se prilažu u neovjerenom presliku, a prije izbora kandidata predočiti će se izvornik.

Rok za podnošenje prijava na javni natječaj je**8 dana** od objave u Narodnim novinama.

Prijave se podnose neposredno ili poštom na adresu: Ministarstvo pravosuđa, uprave i digitalne transformacije, Zagreb, Ulica grada Vukovara 49, s naznakom: »Za Javni natječaj za prijam u državnu službu na neodređeno vrijeme-vježbenici pravosudne policije osiguranja pravosudnih tijela«.

Potpunom prijavom smatra se vlastoručno potpisana prijava koja sadrži sve podatke i priloge navedene u javnom natječaju.

Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj o čemu joj se dostavlja pisana obavijest, u pravilu putem elektroničke pošte, u kojoj se navode razlozi zbog kojih se ne smatra kandidatom prijavljenim na javni natječaj.

Kandidat/kinja koji/a ima pravo prednosti pri zapošljavanju prema posebnim propisima dužan/na je u prijavi na javni natječaj pozvati se na to pravo i ima prednost u odnosu na ostale kandidate/kinje samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21 i 156/23), uz prijavu na natječaj dužan je, osim dokaza o ispunjavanju traženih uvjeta iz natječaja, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, koji su objavljeni na web-stranici Ministarstva hrvatskih branitelja: https://branitelji.gov.hr/zaposljavanje-843/843.

Kandidat koji se poziva na pravo prednosti pri zapošljavanju sukladno članku 47. Zakona o civilnim stradalnicima iz Domovinskog rata (Narodne novine broj 84/21), te članku 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj, osim dokaza o ispunjavanju traženih uvjeta, dužan je priložiti i rješenje odnosno potvrdu iz koje je vidljivo takvo pravo.

Kandidat pripadnik nacionalne manjine ima pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina (Narodne novine broj 155/02, 47/10, 80/10 i 93/11) te uz prijavu na natječaj, osim dokaza o ispunjavanju traženih uvjeta iz natječaja nije dužan dostaviti dokaze o nacionalnoj pripadnosti.

Izabrani kandidat bit će pozvan da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega ne vodi kazneni postupak te izvornike drugih dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustankom od prijma u državnu službu.

Komisiju za provedbu javnog natječaja (u nastavku teksta: Komisija) imenuje ministar pravosuđa, uprave i digitalne transformacije.

Komisija utvrđuje listu kandidata prijavljenih na javni natječaj koji ispunjavaju formalne uvjete iz javnog natječaja, čije su prijave pravodobne i potpune i kandidate s te liste upućuje na testiranje i intervju.

Testiranje se sastoji od provjere znanja osnova upravnog područja za koje je raspisan javni natječaj (pisanog dijela testiranja).

Na razgovor (intervju) pozvat će se kandidati koji su ostvarili ukupno najviše bodova u pisanom dijelu testiranja. Kandidat/kinja koji/a nije pristupio/la testiranju više se ne smatra kandidatom/kinjom u postupku.

Opis poslova, podaci o plaći radnog mjesta, sadržaj i način testiranja te pravni izvori za pripremanje kandidata za testiranje, objavit će se na web-stranici Ministarstva pravosuđa, uprave i digitalne transformacije <https://mpudt.gov.hr/> istovremeno s objavom javnog natječaja.

Vrijeme i mjesto održavanja testiranja objavit će se najmanje pet dana prije dana određenog za testiranje, na web-stranici Ministarstva pravosuđa, uprave i digitalne transformacije <https://mpudt.gov.hr/>.

Ako se na javni natječaj ne prijave osobe koje ispunjavaju propisane uvjete, odnosno ako prijavljeni kandidati ne zadovolje na testiranju, ministar pravosuđa, uprave i digitalne transformacije će obustaviti postupak natječaja.

O rezultatima javnog natječaja kandidati će biti obaviješteni javnom objavom rješenja o prijmu u državnu službu izabranog kandidata na web-stranici Ministarstva pravosuđa, uprave i digitalne transformacije <https://mpudt.gov.hr/>.

Dostava rješenja svim kandidatima smatra se obavljenom istekom osmog dana od objave na web-stranici Ministarstva pravosuđa, uprave i digitalne transformacije <https://mpudt.gov.hr/>

  **M I N I S T A R**

 **Damir Habijan**